Blaze7451/Wiki-th-20250601 huggingface dataset:
เออิจิ เนงิชิ

เออิจิ เนงิชิ (Negishi Ei'ichi, 14 กรกฎาคม พ.ศ. 2478 – 6 มิถุนายน พ.ศ. 2564) เป็นนักเคมีชาวญี่ปุ่นที่เกิดในประเทศแมนจู เขาดำรงตำแหน่งศาสตราจารย์ที่มหาวิทยาลัยเพอร์ดู ผลงานที่สำคัญที่สุดของเนงิชิคือการค้นพบปฏิกิริยาควบแน่นเนงิชิ เขาได้รับรางวัลโนเบลสาขาเคมี "สำหรับปฏิกิริยาคู่ควบแบบไขว้ในเคมีอินทรีย์ที่มีแพลเลเดียมเร่งปฏิกิริยา" ร่วมกับริชาร์ด เฮ็กและอากิระ ซูซูกิ

**วัยเด็กและการศึกษา**
เนงิชิเกิดที่ซินกิง เมืองหลวงของประเทศแมนจู (หรือในปัจจุบันคือนครฉางชุน มณฑลจี๋หลิน สาธารณรัฐประชาชนจีน) เมื่อเดือนกรกฎาคม พ.ศ. 2478 สองปีถัดมา บิดาของเขาถูกย้ายไปทำงานให้กับการรถไฟแมนจูเรียใต้ ครอบครัวของเขาจึงต้องย้ายไปอยู่ที่ฮาร์บินจนถึง พ.ศ. 2486 เมื่อเขาอายุได้ 9 ขวบ ครอบครัวของเขาก็ย้ายที่อยู่อีกครั้งไปยังเกาหลี พวกเขาอาศัยอยู่ที่อินช็อนก่อนจะย้ายไปยังคย็องซ็อง (หรือกรุงโซลในปัจจุบัน) ในปีถัดมา สามเดือนหลังสิ้นสุดสงครามโลกครั้งที่สองในเดือนพฤศจิกายน พ.ศ. 2488 ครอบครัวเนงิชิย้ายกลับไปที่ญี่ปุ่น เนงิชิจบการศึกษาจากมหาวิทยาลัยโตเกียวเมื่อ พ.ศ. 2501 และฝึกงานที่บริษัทเทจินอยู่ระยะหนึ่งก่อนจะเดินทางไปสหรัฐอเมริกาเพื่อศึกษาที่มหาวิทยาลัยเพนซิลเวเนียจนจบปริญญาเอกใน พ.ศ. 2506 โดยมีศาสตราจารย์อัลลัน อาร์ เดย์ เป็นที่ปรึกษา

**งานวิชาการ**
ซูซูกิ เนงิชิ และเฮ็ก
หลังจบปริญญาเอก เนงิชิตั้งใจจะกลับมาเป็นนักวิจัยในสถาบันการศึกษาที่ประเทศญี่ปุ่น แต่ไม่มีตำแหน่งงานว่าง จึงยังคงทำงานต่อที่เทจินจนถึง พ.ศ. 2509 ก่อนจะลาออกไปทำงานวิจัยหลังปริญญาเอกที่มหาวิทยาลัยเพอร์ดูกับเฮอร์เบิร์ต ชาลส์ บราวน์ (เช่นเดียวกับอากิระ ซูซูกิที่ได้รับรางวัลโนเบลสาขาเคมีในปีเดียวกัน บราวน์ได้รับรางวัลโนเบลสาขาเคมีเช่นกันใน พ.ศ. 2522) เขาสอนหนังสือที่เพอร์ดูระหว่าง พ.ศ. 2511 และ 2515 ก่อนจะย้ายไปเป็นผู้ช่วยศาสตราจารย์มหาวิทยาลัยซีราคิวส์และเลื่อนชั้นขึ้นเป็นรองศาสตราจารย์ใน พ.ศ. 2522 และกลับไปเป็นศาสตราจารย์ที่เพอร์ดูในปีเดียวกัน
เขาค้นพบปฏิกิริยาควบแน่นเนงิชิซึ่งควบแน่นสารประกอบอินทรีย์ของสังกะสีและสารประกอบเฮไลด์อินทรีย์โดยใช้แพลเลเดียมหรือนิกเกิลเป็นตัวเร่งปฏิกิริยาเพื่อสร้างพันธะคาร์บอน–คาร์บอน ซึ่งเป็นผลงานที่ทำให้เขาได้รับรางวัลโนเบลสาขาเคมีใน พ.ศ. 2553 นอกจากนี้ เขายังค้นพบด้วยว่าสารประกอบอินทรีย์ของอลูมิเนียมและเซอร์โคเนียมก็ใช้ในปฏิกิริยาควบแน่นแบบไขว้ได้เช่นกัน เนงิชิเลือกที่จะไม่จดสิทธิบัตรปฏิกิริยาของเขาเช่นเดียวกับอากิระ ซูซูกิ โดยให้เหตุผลว่าเพื่อให้ทุกคนมีสิทธิใช้ปฏิกิริยานี้สังเคราะห์สารประกอบได้
สารประกอบ Zr(C5H5)2 ซึ่งเตรียมจากการรีดิวซ์เซอร์โคโนซีนไดคลอไรด์ยังมีชื่อเรียกว่า เนงิชิรีเอเจนต์ และใช้ในการสังเคราะห์เบนซีนที่มีหมู่แทนที่หลายหมู่ เซอร์โคโนซีนไดคลอไรด์เป็นสารประกอบในกลุ่มเมทัลโลซีน (Metallocene) เช่นเดียวกับเฟอร์โรซีน

**อ้างอิง**

**แหล่งข้อมูลอื่น**
 ประวัติของเออิจิ เนงิชิที่มหาวิทยาลัยเพอร์ดู date=2018-03-14 
หมวดหมู่:นักเคมีชาวญี่ปุ่น
หมวดหมู่:ผู้ได้รับรางวัลโนเบลสาขาเคมี
หมวดหมู่:ชาวญี่ปุ่นผู้ได้รับรางวัลโนเบล
หมวดหมู่:ศิษย์เก่าจากมหาวิทยาลัยโตเกียว
หมวดหมู่:ศิษย์เก่าจากมหาวิทยาลัยเพนซิลเวเนีย
หมวดหมู่:บุคคลจากมหาวิทยาลัยเพอร์ดู
หมวดหมู่:บุคคลจากมหาวิทยาลัยซีราคิวส์
หมวดหมู่:บุคคลจากฉางชุน
หมวดหมู่:สมาชิกเครื่องราชอิสริยาภรณ์วัฒนธรรม
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรจังหวัดสมุทรสาคร พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**แบ่งตามพรรค**

**เทียบคะแนนกับการเลือกตั้งครั้งก่อนหน้า**
เปรียบเทียบคะแนนกับผลการเลือกตั้งเมื่อ พ.ศ. 2554

**เทียบคะแนนจากการเลือกตั้งแบบบัญชีรายชื่อ พ.ศ. 2554**

**เทียบคะแนนจากการเลือกตั้งแบบแบ่งเขต พ.ศ. 2554**

**แบ่งตามเขต**

**เขตเลือกตั้ง**

**เขต 1**
เขตเลือกตั้งที่ 1 ประกอบด้วยอำเภอเมืองสมุทรสาคร (เฉพาะตำบลท่าทราย ตำบลมหาชัย ตำบลท่าฉลอม ตำบลโกรกกราก ตำบลบางหญ้าแพรก ตำบลโคกขาม ตำบลพันท้ายนรสิงห์ ตำบลบางน้ำจืดและตำบลคอกกระบือ)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายทองแดง เบ็ญจะปัก ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563 

**เขต 2**
เขตเลือกตั้งที่ 2 ประกอบด้วยอำเภอเมืองสมุทรสาคร (เฉพาะตำบลนาดี) และอำเภอกระทุ่มแบน (ยกเว้นตำบลหนองนกไข่ ตำบลบางยาง และตำบลท่าเสา)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายสมัคร ป้องวงษ์ ได้ย้ายเข้าสังกัดพรรคชาติพัฒนาในเวลาต่อไป 

**เขต 3**
เขตเลือกตั้งที่ 3 ประกอบด้วยอำเภอบ้านแพ้ว อำเภอกระทุ่มแบน (เฉพาะตำบลหนองนกไข่ ตำบลบางยางและตำบลท่าเสา) และอำเภอเมืองสมุทรสาคร (เฉพาะตำบลบ้านเกาะ ตำบลชัยมงคล ตำบลบางกระเจ้า ตำบลท่าจีน ตำบลบ้านบ่อ ตำบลบางโทรัด ตำบลกาหลงและตำบลนาโคก)
ทั้งนี้ หลังจากที่ผู้ได้รับเลือกตั้ง นางสาวจอมขวัญ กลับบ้านเกาะ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยไประยะหนึ่ง  และคาดว่าอาจถูกขับออกจากพรรคหลังจากพบว่ากลับมาเป็นสมาชิกพรรคพลังประชารัฐอีกครั้งหนึ่ง

**ดูเพิ่ม**
 จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554- จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของสำนักงานคณะกรรมการการเลือกตั้ง
สมุทรสาคร
หมวดหมู่:การเลือกตั้งในจังหวัดสมุทรสาคร
ปฏิทิน (แอปเปิล)

ปฏิทิน เป็นโปรแกรมปฏิทินส่วนบุคคลซึ่งพัฒนาโดยแอปเปิล ซึ่งใช้ได้ทั้งบนแมคโอเอสซึ่งเป็นระบบปฏิบัติการเดสก์ท็อปและบนไอโอเอสซึ่งเป็นระบบปฏิบัติการมือถือ โดยมีคุณลักษณะการสำรองข้อมูลผ่านระบบคลาวด์ออนไลน์โดยใช้ไอคลาวด์ หรือประสานข้อมูลกับบริการปฏิทินอื่น เช่น กูเกิล ปฏิทิน หรือ ไมโครซอฟต์ เอ็กซ์เชนจ์ เซิร์ฟเวอร์
หมวดหมู่:ซอฟต์แวร์บนไอโอเอส
วอตช์โอเอส

วอตช์โอเอส (watchOS) เป็นระบบปฏิบัติการสำหรับแอปเปิลวอตช์ที่พัฒนาโดยแอปเปิล ซึ่งพัฒนามาจากไอโอเอสและมีคุณสมบัติที่คล้ายกันหลายประการ โดยเปิดตัวเวอร์ชันแรกเมื่อวันที่ 24 เมษายน พ.ศ. 2558 โดยใช้เอพีไอที่ชื่อว่า วอตช์คิต (WatchKit)

**อ้างอิง**
หมวดหมู่:ไอโอเอส (แอปเปิล)
หมวดหมู่:ระบบปฏิบัติการของแอปเปิล
หมวดหมู่:ซอฟต์แวร์ในปี พ.ศ. 2558
การปฏิวัติกำมะหยี่

การปฏิวัติกำมะหยี่ (sametová revoluce) หรือการปฏิวัติอ่อนโยน (nežná revolúcia) เป็นเหตุการณ์เปลี่ยนผ่านอำนาจการปกครองของประเทศเชโกสโลวาเกียโดยปราศจากความรุนแรงตั้งแต่วันที่ 17 พฤศจิกายนจนถึงวันที่ 29 ธันวาคม ค.ศ. 1989 โดยในช่วงเวลาดังกล่าวได้เกิดเหตุการณ์เดินขบวนประท้วงต่อต้านรัฐบาลพรรคการเมืองเดียวของพรรคคอมมิวนิสต์เชโกสโลวาเกียโดยมีกลุ่มนักศึกษาและกลุ่มผู้คัดค้านร่วมเดินขบวนประท้วง ส่งผลให้การปกครองแบบพรรคการเมืองเดียวเป็นเวลา 41 ปีของพรรคคอมมิวนิสต์เชโกสโลวาเกียนั้นสิ้นสุดลง พร้อมกันนั้นก็ได้มีการวางแผนฟื้นฟูระบบเศรษฐกิจและเปลี่ยนการปกครองของประเทศเป็นแบบสาธารณรัฐระบบรัฐสภา

**อ้างอิง**

**แหล่งข้อมูลอื่น**
 Velvet Revolution on web project of Institute of Contemporary History, Prague Detailed documentation, textual and visual, of the Velvet Revolution partly in English.- The Velvet Philosophical Revolution, City Journal, Winter 2010 date=2016-03-03 - Velvet Revolution on totalita.cz Detailed day-to-day history with key documents quoted (in Czech only). Shortened version was used as a source for Chronology above.- Velvet Revolution on Prague-life A shortened version of the Velvet Revolution.- In the footsteps of November 17 – Czech.cz- After the Velvet, the Existential Revolution? dialogue between Václav Havel and Adam Michnik, English, salon.eu.sk, November 2008- The Velvet Oratorio date=2012-02-18  An oratorio based on the events of the Velvet Revolution
*date=9 November 2020 English translation of an authentic diary of a student participating in the revolution plus scans of US articles from that time

หมวดหมู่:การทำให้เป็นประชาธิปไตย
หมวดหมู่:การล่มสลายของเชโกสโลวาเกีย
โซนี่พิคเจอร์สคลาสสิค

Sony Pictures Classics (ย่อมาจาก SPC) เป็น บริษัท ผลิตและจำหน่ายภาพยนตร์อเมริกันซึ่งเป็นแผนกหนึ่งของ Sony Pictures มันก่อตั้งขึ้นในปี 2535 โดยอดีตเทพนิยายหัวคลาสสิกไมเคิลบาร์เกอร์ทอมเบอร์นาร์ดและมาร์ซี่บลูม (คล้ายกับฟ็อกซ์ไฟฉายภาพและโฟกัสองค์ประกอบ) จัดจำหน่ายผลิตและซื้อภาพยนตร์พิเศษเช่นสารคดีภาพยนตร์อิสระและภาพยนตร์ศิลปะในสหรัฐอเมริกาและต่างประเทศ ในปี 2558 บาร์คเกอร์และเบอร์นาร์ดเป็นประธานร่วมของแผนก

**ประวัติ**
Michael Barker ผู้ร่วมก่อตั้งและประธานร่วมโซนี่พิคเจอร์คลาสสิกก่อตั้งขึ้นในปี 2535 โดยไมเคิลบาร์เกอร์ทอมเบอร์นาร์ดและมาร์ซี่บลูมจัดตั้งขึ้นเป็นแผนกอิสระของโซนี่พิคเจอร์ส รูปแบบของ บริษัท คือผลิตรับและ / หรือจัดจำหน่ายภาพยนตร์อิสระจากสหรัฐอเมริกาและต่างประเทศ 
Sony Pictures Classics มีประวัติของการลงทุนอย่างสมเหตุสมผลสำหรับภาพยนตร์ขนาดเล็กและได้รับผลตอบแทนที่ดี มันมีประวัติของการไม่ติดค้าง ความสำเร็จเชิงพาณิชย์ที่ใหญ่ที่สุดของปี 2010 คือ Midnight in Paris (2011) ของ Woody Allen ซึ่งทำรายได้มากกว่า 56 ล้านดอลลาร์ในสหรัฐอเมริกากลายเป็นภาพยนตร์ที่ทำรายได้สูงสุดของอัลเลนในสหรัฐอเมริกา
โซนี่พิคเจอร์คลาสสิกส์ตกลงที่จะวางจำหน่ายภาพยนตร์สำหรับแผนกภาพยนตร์ของ Sony แม้กระนั้นภายใต้โครงสร้างของ Sony Pictures Classics ภายใน Sony แผนกอื่น ๆ ทั้งหมดของ Sony (รวมถึง บริษัท แม่) ไม่สามารถบังคับให้ Sony Pictures Classics ปล่อยภาพยนตร์ใด ๆ ที่ฝ่ายไม่ต้องการปล่อย
หมวดหมู่:โซนี่พิคเจอร์สเอ็นเตอร์เทนเมนท์
หมวดหมู่:สาขาของโซนี่
สถาปัตยกรรมวิชัยนคร

ไฟล์:View of the Virupaksha temple gopura from Hemakuta hill 2.JPG|thumb|upright|รายโคปุระของวิรูปักษะมณเทียร ในฮัมปี รัฐกรณาฏกะ
สถาปัตยกรรมวิชัยนคร (ವಿಜಯನಗರ ವಾಸ್ತುಶಿಲ್ಪ) พบสร้างในช่วงปี ค.ศ. 1336–1565 เป็นวลีทางสถาปัตยกรรมที่ใช้เรียกสิ่งก่อสร้างที่สร้างขึ้นในยุคจักรวรรดิวิชัยนคร ในบริเวณอินเดียใต้ มีศูนย์กลางอยู่ที่เมืองหลวงวิชัยนครบนลุ่มแม่น้ำตุงคพาทรา หมู่โบราณสถานที่ฮัมปีถือเป็นหลักฐานชิ้นสำคัญของสถาปัตยกรรมวิชัยนคร และได้รับการยกย่องเป็นแหล่งมรดกโลกของยูเนสโก นอกจากการสร้างโบสถ์พราหมณ์ขึ้นใหม่ในอาณาจักร ยังมีการปรับปรุงและซ่อมแซมโบสถ์พราหมณ์เก่าจากยุคก่อนวิชัยนคร เช่น หมู่โบสถ์พราหมณ์ที่เขามหากุตะ เป็นสิ่งก่อสร้างดั้งเดิมจากอาณาจักรจลุกยะตะวันตก ในขณะที่หมู่โบสถ์พราหมณ์แห่งฮัมปีนั้นสร้างมาตั้งแต่ก่อนยุควิชัยนคร สมัยที่เรียกหมู่ศาสนสถานนี้ว่า ปัมปาตีรถะ ราวปี ค.ศ. 689
ในเมืองหลวงวิชัยคร มีหมู่โบราณสถานหลายร้อยแห่ง ในจำนวนนี้ 56 แห่งได้รับสถานะการคุ้มครองโดยยูเนสโก, 654 แห่งได้รับการคุ้มครองโดยรัฐบาลของรัฐกรณาฏกะ และอีก 300 แห่งนังไม่ได้รับสถานะการคุ้มครองจากหน่วยงานใด ๆ 
สถาปัตยกรรมวิชัยนครสามารถจัดแบ่งกว้าง ๆ ออกเป็นเชิงศาสนา, เชิงการปกครอง และ เชิงที่อยู่อาศัย รูปแบบของวิชัยนครเป็นการผสมผสานกันของรูปแบบจากอาณาจักรก่อนหน้า คือ จลุกยะ, ฮอยศาลา, ปันทยะ และ โจฬะ

**ศาสนถาน**
โบสถ์พราหมณ์ยุคกลางศตวรรษที่ 14 ที่ศรีนครี หนึ่งในโบสถ์พราหมณ์ที่เก่าแก่ที่สุดที่สร้างโดยจักรพรรดิแห่งวิชัยนคร
โบสถ์พราหมณ์ยุควิชัยนครมักมีโครงสร้างปกคลุมที่แข็งแรง ในโบสถ์พราหมณ์เล็ก ๆ จะมีเพียง ครรภคฤห์ (ห้องประดิษฐานเทวรูป) และระเบียง ส่วนในโบสถ์พราหมณ์ขนาดกลางประกอบด้วยครรภคฤห์, ศุกันสี, นวรังคะ หรือ อันตรละ ที่เชื่อมโถงด้านในกับมณฑป และรังคมณฑปด้านนอก และในโบสถ์พราหมณ์ขนาดใหญ่จะมี รายโคปุระ เป็นหอทางเข้า (คำว่า “ราย” ด้านหน้าเพื่อระบุว่าสร้างโดย “รายะ” แห่งจักรวรรดิวิชัยนคร) สร้างขึ้นแบบโจฬะ บนยอดของโคปุระมี ศลศิขร รูปแบบที่ได้รับอิทธิพลทมิฬ-ทราวิฑนี้ เป็นที่นิยมในรัชสมัยของกฤษณเทวราย และสืบเนื่องมาในอีก 200 ปี ตามเทวสถานในแถบอินเดียใต้ ตัวอย่าง รายโคปุรัม เช่นที่ เจนนเกสวะมณเทียร ในเบลูร์, กรณาฏกะ และหมู่โบสถ์พราหมณ์ที่ศรีไสลัมและศรีรังคัม นอกจากองค์ประกอบหลัก ๆ เหล่านี้แล้ว ยังทีองค์ประกอบอื่น ๆ ที่อาจพบ เช่น โถงปิดสำหรับเวียนเทียน (ปรทักษิณปฐา) รอบครรภคฤห์, มหามณฑป (โถงใหญ่), กัลยณมณฑป (โถงพิธี) และอ่างเก็บน้ำ
เสาของอาคารต่าง ๆ ฝั่งที่หันออกด้านนอกอาคารมักมีงานแกะสลักแสดงภาพของม้า หรือ สิ่งมีชีวิตในตำนานที่มีหน้าตาคล้ายกับกริฟฟินในตำนานตะวันตก เรียกว่า “ยัลลิ” อีกด้านหนึ่งของเสาทีหันหน้าเข้าในอาคารมีกแกะสลักเรื่องราวจากตำนานฮินดู เสาที่ไม่มีงานแกะสลักม้าหรือยัลลี มักตกแต่งด้วยเรื่องราวจากตำนานฮินดูโดยรอบอย่างเดียว เสาบางเสามีเสาขนาดเล็ก ๆ ล้อมเสาหลักตรงกลาง ลักษณะความประดิดประดอยในงานแกะสลักนี้ แสดงให้เห็นถึงฝีมือและความวิจิตรของช่างแกะสลักในยุคสมัยนั้น ๆ อย่างชัดเจน

**คำศัพท์**
 มณฑป – โถงที่มีเสา- มหามณฑป – โถงเปิดที่มีเสา- รังคมณฑป – โถงปิดที่มีเสา- กัลยณมณฑป – โถงสำหรับพิธีกรรมและเทศกาลพิเศษ- ครรภคฤห์ – ห้องภายในที่ประดิษฐานเทวรูปของเทพเจ้าองค์ประธาน- นวรังคะ หรือ อันตรละ – ทางเดินที่เชื่อมห้องต่าง ๆ เข้าด้วยกัน- ศุกันสี – โถงนั่งคอย

**อ้างอิง**
หมวดหมู่:สถาปัตยกรรมอินเดีย
หมวดหมู่:สถาปัตยกรรมตะวันออก
ไอร์อีตัม

ไอร์อีตัม (Air Itam) หรือ อาเยอร์อีตัม (Ayer Itam) ปรากฏในเอกสารไทยว่า ไอยอีตำ เป็นย่านที่ตั้งภายในหุบเขากลางเกาะปีนัง ปัจจุบันเป็นชานเมืองของจอร์จทาวน์ รัฐปีนัง ประเทศมาเลเซีย ที่นี่มีชื่อเสียงด้านอาหารพื้นเมือง รวมทั้งเป็นที่ตั้งของสถานที่ท่องเที่ยวสำคัญ เช่น วัดเก็กลกสี่ และเขาปีนัง ชื่อ "ไอร์อีตัม" เป็นคำมลายู ตั้งตามชื่อแม่น้ำไอร์อีตัม (Sungai Air Itam) ที่ไหลพาดผ่าน มีความหมายว่า "น้ำดำ"
ไอร์อีตัมปรากฏครั้งแรกเมื่อช่วงคริสต์ศตวรรษที่ 18 หลังการก่อตั้งเกาะปีนังโดยฟรานซิส ไลต์เมื่อ ค.ศ. 1786 ไม่นานนัก ข้าราชการสหราชอาณาจักรหวังพัฒนาไอร์อีตัมและเขาปีนังเป็นพื้นที่เกษตรกรรม ปัจจุบันบริเวณเนินเขาของไอร์อีตัม ยังทำหน้าที่เป็นแหล่งผลิตสินค้าเกษตรกรรมจำพวกผักและผลไม้ส่งขายยังตลาดสดทั่วเมืองจอร์จทาวน์

**อ้างอิง**

**แหล่งข้อมูลอื่น**
Air Itam
หมวดหมู่:จอร์จทาวน์ (ปีนัง)
หมวดหมู่:รัฐปีนัง
คณะเศรษฐศาสตร์ มหาวิทยาลัยสงขลานครินทร์

คณะเศรษฐศาสตร์ มหาวิทยาลัยสงขลานครินทร์ (Faculty of Economics, Prince of Songkla University) เป็นคณะที่จัดการเรียนการสอน ผลิตบัณฑิต ค้นคว้าวิจัย และบริการวิชาการด้านเศรษฐศาสตร์และสาขาที่เกี่ยวข้อง โดยพัฒนามาจากภาควิชาเศรษฐศาสตร์เกษตรและทรัพยากร คณะทรัพยากรธรรมชาติ และคณาจารย์ในสาขาเศรษฐศาสตร์ คณะวิทยาการจัดการ

**หลักสูตรการศึกษา**
การบริหารงานประกอบไปด้วย 2 กลุ่มสาขาวิชา ดังนี้ - สาขาวิชาเศรษฐศาสตร์- สาขาวิชาเศรษฐศาสตร์เกษตรและธุรกิจเกษตร

**อ้างอิง**

**แหล่งข้อมูลอื่น**
สงขลานครินทร์
หมวดหมู่:มหาวิทยาลัยสงขลานครินทร์
หมวดหมู่:มหาวิทยาลัยสงขลานครินทร์ วิทยาเขตหาดใหญ่
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**แบ่งตามพรรค**

**เทียบคะแนนกับการเลือกตั้งครั้งก่อนหน้า**
เปรียบเทียบคะแนนกับผลการเลือกตั้งเมื่อ พ.ศ. 2554

**เทียบคะแนนจากการเลือกตั้งแบบบัญชีรายชื่อ พ.ศ. 2554**

**เทียบคะแนนจากการเลือกตั้งแบบแบ่งเขต พ.ศ. 2554**

**แบ่งตามเขต**

**เขตเลือกตั้ง**

**เขต 1**
เขตเลือกตั้งที่ 1 ประกอบด้วยอำเภอเมืองภูเก็ต (ยกเว้นตำบลเกาะแก้ว ตำบลราไวย์และตำบลกะรน)

**เขต 2**
เขตเลือกตั้งที่ 2 ประกอบด้วยอำเภอกะทู้ อำเภอถลางและอำเภอเมืองภูเก็ต (เฉพาะตำบลเกาะแก้ว ตำบลราไวย์ และตำบลกะรน)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของสำนักงานคณะกรรมการการเลือกตั้ง
ภูเก็ต
หมวดหมู่:การเลือกตั้งในจังหวัดภูเก็ต
หมู่เกาะแคโรไลน์

แผนที่ประเทศไมโครนีเซีย โดยมีประเทศปาเลาอยู่ทางตะวันตกของแผนที่
ที่ตั้งของหมู่เกาะแคโรไลน์
ไฟล์:Colonia Sunset.jpg|thumb|250px|พระอาทิตย์ตกดินที่แยป
หมู่เกาะแคโรไลน์ (Caroline Islands) เป็นกลุ่มของเกาะเล็กเกาะน้อยทางตะวันตกของมหาสมุทรแปซิฟิกทางตอนเหนือของเกาะนิวกินี ในทางการเมืองการปกครอง ส่วนตะวันออกของหมู่เกาะแห่งนี้เป็นของประเทศไมโครนีเซีย และส่วนตะวันตกสุดเป็นของประเทศปาเลา ในอดีตพื้นที่แห่งนี้ยังมีชื่อเรียกว่า นูเอบัสฟิลิปินัส (Nuevas Filipinas) หรือ "ฟิลิปปินส์ใหม่" เพราะเป็นส่วนหนึ่งของอินเดียตะวันออกของสเปนและถูกปกครองจากมะนิลาในฟิลิปปินส์
หมู่เกาะแคโรไลน์มีระยะทางราว 3,540 กิโลเมตร นับตั้งแต่เกาะโตบีของปาเลาทางทิศตะวันตกสุด ไปจนถึงเกาะโคชาเอทางทิศตะวันออกสุด

**อ้างอิง**
หมวดหมู่:กลุ่มเกาะในเขตโอเชียเนีย
หมวดหมู่:กลุ่มเกาะในมหาสมุทรแปซิฟิก
ค
หมวดหมู่:อดีตอาณานิคมของญี่ปุ่น
หมวดหมู่:อดีตอาณานิคมในเขตโอเชียเนีย
หมวดหมู่:นิวกินีของเยอรมนี
หมวดหมู่:แปซิฟิกใต้ในอาณัติ
หมวดหมู่:การซื้อดินแดน
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดชุมพร พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**ผลการเลือกตั้งแบบบัญชีรายชื่อ (รวมทั้งจังหวัดชุมพร)**

**ผลการเลือกตั้งแบบบัญชีรายชื่อ (รายเขตเลือกตั้ง)**

**ผลการเลือกตั้งแบบแบ่งเขต (รวมทั้งจังหวัดชุมพร)**

**ผลการเลือกตั้งแบบแบ่งเขต (รายเขตเลือกตั้ง)**

**ผลการเลือกตั้งแบบบัญชีรายชื่อ**
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดชุมพร
พรรค
คะแนนเสียง
ร้อยละ
ชาติไทย (1)
2,823
1.08
กิจสังคม (2)
163
0.06
พัฒนาชาติไทย (3)
496
0.19
ประชาธิปัตย์ (4)
189,401
72.39
ประชาชนไทย (5)
347
0.13
คนขอปลดหนี้ (6)
391
0.15
ธรรมชาติไทย (7)
126
0.05
แผ่นดินไทย (8)
189
0.07
ไทยรักไทย (9)
56,301
21.52
ความหวังใหม่ (10)
86
0.03
มหาชน (11)
2,671
1.02
ประชากรไทย (12)
121
0.05
ไทยช่วยไทย (13)
222
0.09
แรงงาน (14)
5,020
1.92
ชาติประชาธิปไตย (15)
1,972
0.75
กสิกรไทย (16)
36
0.01
ทางเลือกที่สาม (17)
50
0.02
รักษ์ถิ่นไทย (18)
81
0.03
พลังเกษตรกร (19)
1,072
0.41
พลังประชาชน (20)
83
0.03
บัตรดี
261,651
96.68
บัตรเสีย
7,543
2.79
ไม่ประสงค์ลงคะแนน
1,434
0.53
ผู้มาใช้สิทธิ์เลือกตั้ง
270,628
79.18
ผู้มีสิทธิ์เลือกตั้ง
341,793
100.00

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองชุมพร (ยกเว้นตำบลวังใหม่ ตำบลบ้านนา ตำบลหาดพันไกร ตำบลบางลึก ตำบลนาชะอัง ตำบลขุนกระทิง และตำบลถ้ำสิงห์) และอำเภอสวี (ยกเว้นตำบลนาสักและตำบลเขาค่าย)

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอเมืองชุมพร (เฉพาะตำบลวังใหม่ ตำบลบ้านนา ตำบลหาดพันไกร ตำบลบางลึก ตำบลนาชะอัง ตำบลขุนกระทิง และตำบลถ้ำสิงห์) อำเภอท่าแซะ และอำเภอปะทิว

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอหลังสวน อำเภอละแม อำเภอพะโต๊ะ อำเภอทุ่งตะโก และอำเภอสวี (เฉพาะตำบลนาสักและตำบลเขาค่าย)

**ดูเพิ่ม**
 จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544- จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

**อ้างอิง**
ชุมพร
หมวดหมู่:การเลือกตั้งในจังหวัดชุมพร
หมวดหมู่:กลุ่มเกาะในเขตโอเชียเนีย

หมวดหมู่:กลุ่มเกาะ
หมวดหมู่:เกาะในเขตโอเชียเนีย
หมวดหมู่:ธรณีสัณฐานในเขตโอเชียเนีย
ปิออตร์ สโตลืยปิน

ปิออตร์ อาร์คาเดียวิช สโตลืยปิน (p=pʲɵtr ɐˈrkadʲjɪvʲɪtɕ stɐˈlɨpʲɪn; 2 เมษายน – 5 กันยายน) เป็นนักการเมืองชาวรัสเซีย ท่านเป็นนายกรัฐมนตรีคนที่ 3 และรัฐมนตรีกระทรวงมหาดไทยของจักรวรรดิรัสเซีย ในช่วงปี 1906 ไปจนท่านถูกลอบสังหารในปี 1911
ปิออตร์ สโตลืยปิน เกิดในเมืองเดรสเดินจักรวรรดิเยอรมัน โดยเขาเป็นคนที่เกิดในตระกูลขุนนางชั้นสูงที่มีชื่อเสียงตระกูลหนึ่งของรัสเซีย ซึ่งสโตลืยปินได้เข้ามาในตำแหน่งขั้นสูงทางการเมืองของรัสเซียในช่วงต้นศตวรรษที่ 20 ซึ่งเขาได้ประสบความสำเร็จเป็นอย่างมากในงานทำงานด้านสาธารณชนจนสามารถไต่เต้าเป็นรัฐมนตรีกระทรวงมหาดไทยได้ในปี 1906 และในที่สุดเขาก็ก้าวขึ้นมาเป็นนายกรัฐมนตรีหลังการลาออกจากตำแหน่งของ อีวาน โกลีมอเกน
ในสมัยที่เขาเป็นนายกรัฐมนตรี สโตลืยปินได้ทำการปฏิรูปครั้งใหญ่ โดยริเริ่มและปรับเปลี่ยนให้ชาวนารัสเซียที่ยากจนได้มีเอกสิทธิ์ที่จะได้ถือครองพื้นที่ของชาวนา แต่กระนั้นก็ไม่ได้ทำให้ความไม่สงบหลังเหตุการณ์วันอาทิตย์นองเลือดของประชาชนชาวรัสเซียได้น้อยลงเลย ทำให้สโตลืยปินต้องประกาศกฎอัยการศึกในหลายพื้นที่ รวมทั้งยังจับกุมและดำเนินการพิจารณาคดีอย่างรวดเร็วกับผู้ก่อการร้ายต่อระบบซาร์และรัฐบาลดูมาของรัสเซีย การบริหารงานของสโตลืยปิน และการเอาผิดโดยการประหารชีวิตสถานเดียวของสโตลืยปินทำให้เขาถูกเพ่งเลงจากเหล่าคณะปฏิวัติบ่อยครั้ง จนเขานั้นถูกลอบสังหารหลายต่อหลายครั้งและในที่สุดในปี 1911 สโตลืยปินก็ต้องมาจบชีวิตลงด้วยกระสุนปืนของหนึ่งในคณะปฏิวัติอย่าง ดิมิตรี บอครอฟ ในเมืองเคียฟในที่สุด
หมวดหมู่:นายกรัฐมนตรีจักรวรรดิรัสเซีย
หมวดหมู่:หัวหน้ารัฐบาลที่ถูกลอบสังหาร
จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดลำพูน พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**ผลการเลือกตั้งแบบบัญชีรายชื่อ (รวมทั้งจังหวัดลำพูน)**

**ผลการเลือกตั้งแบบบัญชีรายชื่อ (รายเขตเลือกตั้ง)**

**ผลการเลือกตั้งแบบแบ่งเขต (รวมทั้งจังหวัดลำพูน)**

**ผลการเลือกตั้งแบบแบ่งเขต (รายเขตเลือกตั้ง)**

**ผลการเลือกตั้งแบบบัญชีรายชื่อ**
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดลำพูน
พรรค
คะแนนเสียง
ร้อยละ
ชาติไทย (1)
4,578
1.76
กิจสังคม (2)
698
0.27
พัฒนาชาติไทย (3)
587
0.23
ประชาธิปัตย์ (4)
41,970
16.13
ประชาชนไทย (5)
658
0.25
คนขอปลดหนี้ (6)
13,573
5.22
ธรรมชาติไทย (7)
427
0.16
แผ่นดินไทย (8)
842
0.32
ไทยรักไทย (9)
177,803
68.31
ความหวังใหม่ (10)
1,505
0.58
มหาชน (11)
10,305
3.96
ประชากรไทย (12)
333
0.13
ไทยช่วยไทย (13)
377
0.15
แรงงาน (14)
1,453
0.56
ชาติประชาธิปไตย (15)
1,095
0.42
กสิกรไทย (16)
568
0.22
ทางเลือกที่สาม (17)
141
0.05
รักษ์ถิ่นไทย (18)
215
0.08
พลังเกษตรกร (19)
2,857
1.10
พลังประชาชน (20)
291
0.11
บัตรดี
260,276
95.95
บัตรเสีย
8,109
2.99
ไม่ประสงค์ลงคะแนน
2,886
1.06
ผู้มาใช้สิทธิ์เลือกตั้ง
271,271
86.56
ผู้มีสิทธิ์เลือกตั้ง
313,379
100.00

**ผลการเลือกตั้งแบบแบ่งเขต**

**เขตเลือกตั้งที่ 1**
ประกอบไปด้วยอำเภอเมืองลำพูน (ยกเว้นตำบลมะเขือแจ้)

**เขตเลือกตั้งที่ 2**
ประกอบไปด้วยอำเภอบ้านธิ อำเภอป่าซาง อำเภอแม่ทา และอำเภอเมืองลำพูน (เฉพาะตำบลมะเขือแจ้)

**เขตเลือกตั้งที่ 3**
ประกอบไปด้วยอำเภอลี้ อำเภอทุ่งหัวช้าง อำเภอบ้านโฮ่ง และกิ่งอำเภอเวียงหนองล่อง

**ดูเพิ่ม**
 จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544- จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

**อ้างอิง**
ลำพูน
หมวดหมู่:การเลือกตั้งในจังหวัดลำพูน
พฤศจิกายน พ.ศ. 2562

พฤศจิกายน พ.ศ. 2562 เป็นเดือนที่ 11 ของปี พ.ศ. 2562 วันแรกของเดือนเป็นวันศุกร์ วันสุดท้ายของเดือนเป็นวันเสาร์

**สถานีย่อย:เหตุการณ์ปัจจุบัน**
หมวดหมู่:พฤศจิกายน
*
เอนรีโก เลตตา

เอนรีโก เลตตา (Enrico Letta) เป็นอาจารย์มหาวิทยาลัยและนักการเมืองชาวอิตาลีซึ่งดำรงตำแหน่งนายกรัฐมนตรีของอิตาลีตั้งแต่ พ.ศ. 2556 ถึง 2557
หมวดหมู่:บุคคลที่เกิดในปี พ.ศ. 2509
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีอิตาลี
การปล้นสะดมของนาซี

ไฟล์:Bundesarchiv_Bild_101I-729-0001-23,_Italien,_Überführung_von_Kunstschätzen.jpg|right|thumb|300x300px|ทหารเยอรมันของกองพลแฮร์มัน เกอริง ได้วางที่ด้านหน้าของ พาลาซโซ เวเนเซีย ในกรุงโรม ในปี ค.ศ. 1944 ด้วยภาพวาดที่เอามาจากห้องสมุด del Museo Nazionale di Napoli ก่อนที่กองกำลังฝ่ายสัมพันธมิตรจะเดินทางมาถึงในเมือง. ภาพวาด Carlo III di Borbone che visita il papa Benedetto XIV nella coffee-house del Quirinale a Roma โดย Giovanni Paolo Panini (Museo di Capodimonte inv. Q 205)
การปล้นสะดมของนาซี หมายถึงการโจรกรรมงานศิลปะและสิ่งของอื่นๆที่ถูกขโมยอันเป็นผลมาจากการสะดมทรัพย์สินอย่างเป็นระบบในประเทศยุโรป ในช่วงยุคสมัยไรช์ที่สามโดยเจ้าหน้าที่ตัวแทนที่ทำหน้าที่ในนามของพรรคนาซีของเยอรมนี การปล้นสะดมได้เกิดขึ้นตั้งแต่ปี ค.ศ. 1933 จนกระทั่งสิ้นสุดในสงครามโลกครั้งที่สอง โดยเฉพาะอย่างยิ่งคือหน่วยกองกำลังทหารที่รู้จักกันคือ Kunstschutz แม้ว่าการปล้นสะดมส่วนใหญ่ที่ยึดได้มาในช่วงสงคราม ในส่วนที่เพิ่มเติมคือทองคำ เงิน และสกุลเงินตรา วัตถุทางวัฒนธรรมที่มีความสำคัญอย่างยิ่งยังถูกขโมยไป รวมทั้งภาพวาด เครื่องชามเซรามิค หนังสือ และสมบัติทางศาสนา แม้ว่าวัตถุเหล่านี้ส่วนใหญ่จะได้รับการกู้คืนโดยเจ้าหน้าที่ตัวแทนของโครงการอนุสรณ์สถาน ค้นหาศิลปะ และหอจดหมายเหตุ(MFAA, ยังเป็นที่รู้จักกันคือ  คนพิพิธภัณฑ์ (Monuments Men)) ในนามของฝ่ายสัมพันธมิตร ทันทีในช่วงหลังสงคราม มีหลายชิ้นยังคงหายสาปสูญอยู่ มีความพยายามในระดับนานาชาติเพื่อระบุการปล้นสะดมของนาซีที่ยังคงไม่ชัดเจนด้วยวัตถุประสงค์ในการส่งคืนวัตถุให้กับเจ้าของ ครอบครัว หรือแต่ละประเทศที่มีความถูกต้องโดยชอบธรรมของพวกเขา

**ดูเพิ่ม**
การปล้นสะดม wikiEN
หมวดหมู่:นาซีเยอรมนี
หมวดหมู่:อาชญากรรม
หมวดหมู่:อาชญากรรมสงครามโลกครั้งที่สอง
ระกา นาคะชาต

ท่านผู้หญิงระกา นาคะชาต  คุณข้าหลวงผู้ใหญ่และพระอภิบาลในสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา

**ประวัติ**
ท่านผู้หญิงระกา นาคะชาต  คุณข้าหลวงผู้ใหญ่และเป็นพระอภิบาลในสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา  สำเร็จการศึกษาจากวิทยาลัยพยาบาลสภากาชาดไทย  เมื่อปี พ.ศ.2495

ในปี 2520 พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ มีพระประสูติกาลสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา จึงได้รับคัดเลือกให้เป็นผู้ถวายงานเป็นพี่เลี้ยงถวายอภิบาล  ณ พระที่นั่งอัมพรสถาน พระราชวังดุสิตในครั้ง มีผู้ที่ถวายงานเป็นพระพี่เลี้ยงร่วมอยู่ด้วยอีก 1 ท่าน คือ ท่านผู้หญิงจำลอง แววพานิช และต่อมาในปี พ.ศ. 2540 ได้ทำหน้าที่ถวายงานในตำแหน่ง พยาบาลประจำพระองค์  พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ

**เครื่องราชอิสริยาภรณ์**
ท่านผู้หญิงระกา นาคะชาต ได้รับพระราชทานเครื่องราชอิสริยาภรณ์ ดังนี้- ปี=2562

**อ้างอิง**
หมวดหมู่:ท่านผู้หญิง
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ ว.ป.ร.3 (ร.10)
จำลอง แววพานิช

ท่านผู้หญิงจำลอง แววพานิช  พระอภิบาลในสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา

**ประวัติ**
ท่านผู้หญิงจำลอง แววพานิช  เป็นพระอภิบาลในสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา  สำเร็จการศึกษาจากวิทยาลัยพยาบาลสภากาชาดไทย  เมื่อปี พ.ศ.2510
ในปี 2520 พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ มีพระประสูติกาลสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา จึงได้รับคัดเลือกให้เป็นผู้ถวายงานเป็นพี่เลี้ยงถวายอภิบาล  ณ พระที่นั่งอัมพรสถาน พระราชวังดุสิตในครั้ง มีผู้ที่ถวายงานเป็นพระพี่เลี้ยงร่วมอยู่ด้วยอีก 1 ท่าน คือ ท่านผู้หญิงระกา นาคะชาต และต่อมาในปี พ.ศ. 2540 ได้ทำหน้าที่ถวายงานในตำแหน่ง พยาบาลประจำพระองค์  พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ

**เครื่องราชอิสริยาภรณ์**
ท่านผู้หญิงจำลอง แววพานิช ได้รับพระราชทานเครื่องราชอิสริยาภรณ์ ดังนี้

**อ้างอิง**
หมวดหมู่:ท่านผู้หญิง
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ ว.ป.ร.3 (ร.10)
พื้น

พื้นโมเสกที่กรุงปารีส
พื้น คือ พื้นผิวด้านล่างของห้องหรือยานพาหนะ พื้นมีความแตกต่างกัน ตั้งแต่พื้นดินในถ้ำ ไปจนถึงพื้นผิวที่มีหลายชั้นที่ทำขึ้้นด้วยเทคโนโลยีสมัยใหม่ พื้นอาจเป็นหิน ไม้ เหล็ก หรือ วัสดุต่าง ๆ ที่สามารถรับน้ำหนักได้
โดยทั่วไปแล้ว พื้นจะมีรองพื้นรับและมีพื้นผิววัสดุตกแต่งที่ทำให้ง่ายต่อการเดิน ในอาคารสมัยใหม่ ใต้พื้นมักมีการเดินสายไฟฟ้า ท่อประปา และงานระบบต่าง ๆ พื้นยังสนองความต้องการทั้งด้านความปลอดภัย และในบางที่ก็ยึดตามกฎหมายอาคาร
หมวดหมู่:วัสดุก่อสร้าง
หมวดหมู่:ระบบโครงสร้าง
น้ำดื่ม

น้ำดื่มไหลออกจากท่อประปาภายในบ้าน
น้ำดื่ม คือน้ำที่ปลอดภัยสำหรับการดื่มหรือใช้สำหรับการเตรียมอาหาร 
คนอเมริกันดื่มน้ำหนึ่งลิตรต่อวันและ มีร้อยละ 95 ดื่มน้ำน้อยกว่า 3 ลิตรต่อวัน สำหรับคนที่ทำงานในภูมิอากาศร้อน ต้องการดื่มน้ำมากกว่า 16 ลิตรต่อวัน น้ำเป็นสิ่งจำเป็นต่อชีวิต ร่วมไปกับความกดอากาศ สารอาหาร และพลังงานแสงอาทิตย์
โดยทั่วไปแล้ว ประเทศที่พัฒนาแล้ว น้ำประปามีคุณภาพดีที่สามารถดื่มได้ แม้ว่าจะมีสัดส่วนเพียงเล็กน้อยที่บริโภคน้ำประปาหรือใช้ประกอบอาหาร จากข้อมูลปี ค.ศ. 2015 มีประชากรร้อยละ 89 สามารถหาแหล่งน้ำดื่มที่มีความเหมาะสมได้ ในแอฟริกาใต้สะฮารามีน้ำดื่มใช้ร้อยละ 40 ถึง 80 ของจำนวนประชากร มีประชากรทั่วโลกเกือบ 4.2 พันล้านคนที่มีน้ำประปาใช้ ขณะที่อีก 2.4 พันล้านคน เข้าถึงแหล่งน้ำจากบ่อน้ำหรือน้ำประปาสาธารณะได้ องค์การอนามัยโลกถือว่าการเข้าถึงแหล่งน้ำดื่มที่ปลอดภัยได้เป็นสิทธิพื้นฐานของมนุษย์
มีราว 1 ถึง 2 พันล้านคนขาดแคลนน้ำดื่มที่ปลอดภัย ปัญหานี้ทำให้มีผู้เสียชีวิตราว 30,000 คน ในทุกสัปดาห์ 

**อ้างอิง**
หมวดหมู่:การสุขาภิบาล
หมวดหมู่:น้ำดื่ม
เข่า

เข่าคือ ข้อระหว่างขาท่อนบนและขาท่อนล่าง มีลักษณะเป็นข้อต่อ สามารถพับ เหยียด ยืดได้ เข่าถือว่าเป็นข้อที่ใหญ่สุดในร่างกายมนุษย์ โดยเข่ามีเส้นเอ็นและพังผืดกล้ามเนื้อต่าง ๆ เพื่อค้ำจุนและเคลื่อนไหว และมีเส้นเลือดและประสาทต่าง ๆ มาหล่อเลี้ยง
หมวดหมู่:ข้อต่อ
หมวดหมู่:ระบบโครงกระดูก
หมวดหมู่:กายวิภาคศาสตร์ของรยางค์บน
จานรอบดาวเคราะห์

ไฟล์:PDS70c-CircumplanetaryDisk-20190711.jpg|right|thumb|200x200px| จานรอบดาวเคราะห์นอกระบบ PDS 70c 
จานรอบดาวเคราะห์ (circumplanetary disc) คือกลุ่มสสารที่ประกอบกันเป็นรูปวงแหวนหรือแพนเค้ก ประกอบไปด้วย ก๊าซ, ฝุ่น, เศษชิ้นส่วนของดาวเคราะห์, ดาวเคราะห์น้อย หรือชิ้นส่วนจากการชนกัน ในวงโคจรรอบดาวเคราะห์ สสารเหล่านี้อาจเป็นแหล่งที่มาของวัสดุที่ก่อตัวเป็นดวงจันทร์ขึ้นมา แผ่นจานลักษณะนี้อาจเกิดขึ้นมาได้จากหลายสาเหตุ 
ในเดือนสิงหาคม 2018 นักดาราศาสตร์ได้ตรวจพบว่ามีความเป็นไปได้ที่จะมีแผ่นจานรอบดาวเคราะห์รอบดาว CS Cha b โดยได้กล่าวว่า “ระบบ CS Cha นี้เป็นระบบเดียวที่มีแผ่นจานรอบดาวเคราะห์ปรากฏให้เห็นชัดเจน”
ในเดือนมิถุนายน 2019 นักดาราศาสตร์ตรวจพบหลักฐานของแผ่นจานรอบดาวเคราะห์ PDS 70b โดยพิจารณาจากสเปกโทรสโกปีและได้ตรวจเจอสัญญาณที่แสดงถึงการพอกพูนกันของสสาร ซึ่งลักษณะดังกล่าวนี้ยังมีการตรวจพบในดาวเคราะห์อื่นๆก่อนหน้านี้ด้วย แล้วในเดือนกรกฎาคม 2019 นักดาราศาสตร์ก็ได้ตรวจพบแผ่นจานรอบดาวเคราะห์เป็นครั้งแรกโดยใช้ Atacama Large Millimeter/submillimeter Array (ALMA) โดย ALMA ทำการสังเกตในช่วงความยาวคลื่นระดับมิลลิเมตรและซับมิลลิเมตร ซึ่งเหมาะแก่การสังเกตการณ์ฝุ่นที่กระจุกตัวอยู่ในบริเวณระหว่างดาวเคราะห์ เพราะดาวฤกษ์จะแผ่รังสีในช่วงความยาวคลื่นนี้ค่อนข้างน้อย ในขณะที่การสังเกตการณ์ในช่วงแสงที่ตามองเห็นมักจะยากกว่าเพราะถูกรบกวนโดยแสงจากดาวฤกษ์ได้ง่าย 
แผ่นจานรอบดาวเคราะห์ถูกตรวจพบรอบดาวคล้ายดาวพฤหัส ซึ่งมีมวลมากและอายุน้อย PDS 70c นอกจากนี้ยังอาจมีแผ่นจานอยู่รอบดาวเคราะห์อีกดวงคือ PDS 70b ด้วยเช่นกัน ดาวเคราะห์นอกระบบเหล่านี้เป็นส่วนหนึ่งของระบบดาว PDS 70 ซึ่งอยู่ห่างจากโลกประมาณ abbr=off
อันเดรอา อีเซลลา (Andrea Isella) หัวหน้าคณะวิจัยจากมหาวิทยาลัยไรซ์ในฮิวสตันรัฐเท็กซัสกล่าวว่า “นี่เป็นครั้งแรกที่เราได้เห็นสัญญาณที่บ่งบอกถึงการมีอยู่ของแผ่นจานรอบดาวเคราะห์ ซึ่งช่วยสนับสนุนทฤษฎีการก่อตัวของดาวเคราะห์จำนวนมาก.. เมื่อเปรียบเทียบกับการสังเกตการณ์ความละเอียดสูงในช่วงอินฟราเรดและแสงในช่วงที่ตามองเห็นแล้ว เราสามารถเห็นได้ชัดเจนว่ามีฝุ่นละอองขนาดเล็กที่เกาะตัวกันอย่างหนาแน่นซึ่งน่าจะเป็นแผ่นจานของฝุ่นที่ล้อมรอบดาวเคราะห์ นี่เป็นครั้งแรกที่มีการสังเกตเจอลักษณะแบบนี้”  

**ดูเพิ่ม**
 จานพอกพูนมวล- ดาวเคราะห์นอกระบบ- การก่อตัวและวิวัฒนาการของระบบสุริยะ- จานดาวเคราะห์ก่อนเกิด

**อ้างอิง**
หมวดหมู่:ดาวเคราะห์นอกระบบ
หมวดหมู่:เนบิวลา
หมวดหมู่:ระบบดาวเคราะห์
โอลิมปิกเยาวชนฤดูร้อน 2026

กีฬาโอลิมปิกเยาวชนฤดูร้อน 2026 (Jeux olympiques de la jeunesse de 2026) หรือชื่อที่เป็นทางการ กีฬาโอลิมปิกเยาวชนฤดูร้อน ครั้งที่ 4 (Les IVème Jeux Olympiques de la jeunesse d'été) หรือเป็นที่รู้จักในชื่อ ดาการ์ 2026 เป็นมหกรรมกีฬานานาชาติสำหรับเยาวชนที่สำคัญในประเพณีโอลิมปิก ควบคุมโดยคณะกรรมการโอลิมปิกสากล ซึ่งจัดในดาการ์ ประเทศเซเนกัล จัดขึ้นระหว่างตุลาคม - พฤศจิกายน พ.ศ. 2569 กรุงดาการ์ได้รับเกียรติเป็นเจ้าภาพกีฬาโอลิมปิก โดยประกาศวันที่ 8 ตุลาคม พ.ศ. 2561 ระหว่างการประชุมคณะกรรมการโอลิมปิกสากล ซึ่งนับเป็นการจัดการแข่งขันกีฬาระหว่างประเทศโดยโอไอซีครั้งแรกที่จัดขึ้นในทวีปแอฟริกาอีกด้วย

**การเสนอตัวเป็นเจ้าภาพ**
เมื่อวันที่ 8 ตุลาคม พ.ศ. 2561 คณะกรรมการโอลิมปิกสากล หรือ ไอโอซี ได้มีมติเลือกกรุงดาการ์เป็นเจ้าภาพกีฬาโอลิมปิกเยาวชนฤดูร้อน 2022 ในการประชุมคณะกรรมการโอลิมปิกสากล สมัยที่ 133 ณ บัวโนสไอเรส ประเทศอาร์เจนตินา

**สถานที่จัดการแข่งขัน**
สถานที่สำหรับจัดการแข่งขันโอลิมปิกเยาวชนฤดูร้อน 2022 ประกอบด้วย 3 เมือง ได้แก่ ดาการ์ Diamniadio และ ซาลิ

**ดาการ์**
 ดาการ์โอลิมปิกคลับ – เทนนิส และ กัฬาในร่มชนิดอื่น สถานที่มีอยู่แล้ว- สระว่ายน้ำโอลิมปิกดาการ์ – กระโดดน้ำ, ว่ายน้ำ, บาสเกตบอล 3 คน สถานที่มีอยู่แล้ว- สนามกีฬาอิบามาร์ดีย็อป – กรีฑา, แฮนด์บอลชายหาด, ฟุตบอล, รักบี้ 7 คน สถานที่มีอยู่แล้ว- สนามกีฬามวยปล้ำแห่งชาติดาการ์ – มวยปล้ำ และ กีฬาการต่อสู้ชนิดอื่น / 20,000 สถานที่มีอยู่แล้ว

**ไดอัมนีอาดีอู**
 สนามกีฬาโอลิมปิกไดอัมนีอาดีอู – TBA / 50,000 สถานที่แห่งใหม่- สนามกีฬาดาการ์ – กีฬาในร่ม / 15,000 สถานที่มีอยู่แล้ว- ศูนย์นิทรรศการดาการ์ (5 ฮอลล์) – indoor sports สถานที่แห่งใหม่- มหาวิทยาลัยอึมโบ – TBA สถานที่แห่งใหม่- หมู่บ้านโอลิมปิกเยาวชน มหาวิทยาลัยอึมโบ – หมู่บ้านโอลิมปิก สถานที่แห่งใหม่

**ซาลิ**
เมืองซาลิจะใช้เป็นสถานที่สำหรับจัดการแข่งขันกีฬาทางน้ำกีฬาชายหาด และกอล์ฟ

**ข้อมูลการแข่งขัน**

**กีฬา**
 กีฬาทางน้ำ 
** Events=4 
** Events=34 - Events=2+1 - Events=38 - Events=2+1- Events=1- Events=4- Events=10 - Events=2 - Events=8 
** Beach sprint (4)
** Beach slalom (4)- Events=6+1 
** BMX freestyle (2)
** Road cycling (4+1)- Events=1 - Events=6 - Events=2- Events=2+1 - Events=14
** สากล (12)
** ลีลา (2)- Events=2- Events=2- Events=8- Events=6 - Events=2+1- Events=4+1- Events=2  - Events=6 - Events=4+2 - Events=2 - Events=2 - Events=2 - Events=2+1 - Events=10+1 - Events=4+1- Events=2+1- Events=2 - Events=12- Events=18
** Beach (8)
** Freestyle (10)- Events=4

**อ้างอิง**

**แหล่งข้อมูลอื่น**
 Youth Olympic Games website
หมวดหมู่:กีฬาโอลิมปิกเยาวชน
วันวีล

Onewheel เป็นบอร์ดทรงตัวไฟฟ้า  มักถูกเรียกว่าเป็น สเกตบอร์ดไฟฟ้า Onewheel ถูกคิดค้นโดย Kyle Doerksen ซีอีโอและผู้ก่อตั้ง Future Motion Inc. Future Motion Inc. มีสำนักงานใหญ่ในซานตาครูซรัฐแคลิฟอร์เนียด้วยการผลิต Onewheel ในซานโฮเซ่รัฐแคลิฟอร์เนีย ผลิตภัณฑ์ดังกล่าวได้รับการเผยแพร่ในสื่อสิ่งพิมพ์เช่น CNET, Sports Illustrated, Business Insider, Popular Mechanics     
ตั้งแต่ปี 2014 มีการวางจำหน่ายทั้งหมด 4 รุ่น:  - Original Onewheel - Onewheel + - Onewheel + XR - Onewheel Pint 

**ประวัติ**
Onewheel ถูกคิดค้นโดย Kyle Doerksen ผู้ก่อตั้งและประธานผู้บริหารของ Future Future Inc. Doerksen จบการศึกษาด้านวิศวกรรมหลายหลักสูตรจาก Stanford University Doerksen ใช้เวลา 8 ปีในการสร้างต้นแบบ Onewheel ก่อนที่จะเริ่ม Future Motion Inc. ในปี 2013 Doerksen ก่อตั้ง Future Motion Inc. ในปี 2013 และเปิดตัว Onewheel ใน Kickstarter เมื่อวันที่ 6 มกราคม 2014 สามารถระดมทุนใน Kickstarter สูงกว่าเป้าหมายของแคมเปญที่ $ 100,000 และไปถึง $ 630,000 เมื่อวันที่ 27 มกราคม 2014  Future Motion Inc. มีสำนักงานใหญ่เป็นครั้งแรกใน Mountain View, CA ในปี 2013 ในปี 2015 Future Motion Inc. ได้ย้ายสำนักงานใหญ่ไปที่ Santa Cruz, CA และดำเนินการจาก  Old Wrigley Building ในปี2018 ได้ย้ายไปอยู่ภายในเขตเมืองซานตาครูซ  

**อ้างอิง**
หมวดหมู่:กีฬาประเภทบุคคล
หมวดหมู่:ยานพาหนะพลังงานไฟฟ้า
หมวดหมู่:วัฒนธรรมเคลื่อนที่
ปืนกลมือไทป์ 100

ปืนกลมือ ไทป์ 100 (Hyaku-shiki kikan-tanjū) เป็นปืนกลมือของญี่ปุ่นที่ถูกใช้งานในระหว่างสงครามโลกครั้งที่สอง

**ดูเพิ่ม**
 ปืนกลเบาไทป์ 99

**อ้างอิง**
หมวดหมู่:ปืนกลมือ
หมวดหมู่:ปืนกลมือสงครามโลกครั้งที่สอง
สรุปเหรียญโอลิมปิกเยาวชนฤดูร้อน 2018

สรุปเหรียญโอลิมปิกเยาวชนฤดูร้อน 2018 เป็นรายชื่อของคณะกรรมการโอลิมปิกแห่งชาติจัดอันดับตามจำนวนเหรียญที่ได้รับระหว่างโอลิมปิกเยาวชนฤดูร้อน 2018 ในบัวโนสไอเรส ประเทศอาร์เจนตินา ตั้งแต่วันที่ 6 ตุลาคม– 18 ตุลาคม ค.ศ. 2018 ในบรรดาประเทศที่ชนะเหรียญในเกมนี้ทั้งสองไม่เคยชนะเหรียญโอลิมปิกหรือเหรียญโอลิมปิกเยาวชนฮอนดูรัสและเซนต์ลูเซีย บุรุนดี, อินเดีย, ไอซ์แลนด์, มาเลเซีย, มอริเชียส, กาตาร์และซาอุดิอารเบียได้รับรางวัลเหรียญทองครั้งแรกของพวกเขาในการแข่งขันกีฬาโอลิมปิก / เยาวชนโอลิมปิก อัฟกานิสถาน, แอลจีเรีย, โคโซโว, ลักเซมเบิร์ก, มาซิโดเนีย, มอริเชียส, ไนเจอร์, ฟิลิปปินส์, ศรีลังกา และสหรัฐอาหรับเอมิเรตส์ได้รับรางวัลเหรียญโอลิมปิกครั้งแรกของพวกเขา

**ตารางสรุปเหรียญ**
ด้านล่างนี้เป็นตารางสรุปเหรียญโอลิมปิกเยาวชนฤดูร้อน 2018 ตามการนับเหรียญของคณะกรรมการโอลิมปิกสากล อันดับเหล่านี้เรียงตามจำนวนเหรียญทองที่คณะกรรมการโอลิมปิกแห่งชาติได้รับ จำนวนเหรียญเงินจะถูกพิจารณาเป็นลำดับถัดไป และสุดท้ายเป็นจำนวนเหรียญทองแดง หากเท่ากันทั้งเหรียญทอง เงินและทองแดง จะมีการให้อันดับเท่ากันและจะลงรายการตามตัวอักษรตามรหัสประเทศคณะกรรมการโอลิมปิกสากล แม้คณะกรรมการโอลิมปิกสากลจะให้สารสนเทศข้างต้นนี้ แต่คณะกรรมการฯ เองไม่ได้รับรองหรืออนุมัติระบบจัดอันดับใด ๆ

**อ้างอิง**

**แหล่งข้อมูลอื่น**
 IOC medal table date=2019-07-12 - Insidethegames Medal table
หมวดหมู่:โอลิมปิกเยาวชนฤดูร้อน 2018
หมวดหมู่:กีฬาโอลิมปิกเยาวชน
หมวดหมู่:สรุปเหรียญรางวัลโอลิมปิกเยาวชน
พืดหินปะการังอาโป

พืดหินปะการังอาโป เป็นระบบแนวปะการังในฟิลิปปินส์ตั้งอยู่บนน่านน้ำตะวันตกของจังหวัดคันลูรังมินโดโรในช่องแคบมินโดโร ครอบคลุมพื้นที่รวม 34 ตารางกิโลเมตร พืดหินปะการังนี้ถือเป็นระบบแนวปะการังที่ใหญ่เป็นอันดับสองของโลกและใหญ่ที่สุดในประเทศ แนวปะการังและน่านน้ำโดยรอบเป็นพื้นที่คุ้มครองของประเทศโดยใช้ชื่อว่า อุทยานแห่งชาติพืดหินปะการังอะโป (ARNP) พืดหินปะการังอะโปเป็นหนึ่งในแหล่งดำน้ำที่เป็นที่รู้จักและเป็นที่นิยมมากที่สุดในประเทศ และอยู่ในรายการเบื้องต้นของแหล่งมรดกโลกของยูเนสโกอีกด้วย

**ประวัติศาสตร์การอนุรักษ์**
พืดหินปะการังอาโปเป็นพื้นที่คุ้มครองของฟิลิปปินส์ จัดเป็นอุทยานธรรมชาติ ครอบคลุมพื้นที่ 274.69 ตารางกิโลเมตร (106.06 ตารางไมล์) โดยแยกเป็น 157.92 ตารางกิโลเมตร (60.97 ตารางไมล์) สำหรับ อุทยานธรรมชาติพืดหินปะการังอาโป ส่วนที่เหลือ 116.77 ตารางกิโลเมตร (45.09 ตารางไมล์) เป็นเขตกันชนล้อมรอบพื้นที่คุ้มครอง
ก่อนที่จะมีการประกาศให้เป็นพื้นที่คุ้มครองพืดหินปะการังอาโปได้รับการประกาศว่า "อุทยานทางทะเล" อย่างเป็นทางการครั้งแรกโดยประธานาธิบดีฟิลิปปินส์ เฟอร์ดินานด์ มาร์กอส ในปี 1980 ตามด้วยรัฐบาลท้องถิ่นของซาบลายานประกาศพืดหินปะการังให้เป็น "เขตการท่องเที่ยวและเขตอนุรักษ์ทางทะเล" ในสามปีต่อมา ในปี 1996 พืดหินปะการังทั้งหมดได้รับการประกาศให้เป็นอุทยานธรรมชาติที่ได้รับการคุ้มครองโดยประธานาธิบดีฟิเดล รามอส
ในปี 2006 สำนักคุ้มครองพื้นที่และสัตว์ป่าของกรมสิ่งแวดล้อมและทรัพยากรธรรมชาติของฟิลิปปินส์ ได้ส่งชื่อพืดหินปะการังอาโปไปยังศูนย์มรดกโลกยูเนสโกเพื่อพิจารณาให้เป็นมรดกโลก
หลังจากการตรวจสอบขององค์การกองทุนสัตว์ป่าโลกสากล การตกปลาในแนวปะการังถูกห้ามโดยรัฐบาลฟิลิปปินส์ในเดือนกันยายน 2007 อุทยานทางทะเลนี้เปิดให้นักท่องเที่ยวสามารถมาเที่ยวได้เพื่อหาเงินสำหรับการอนุรักษ์รวมทั้งจัดหาวิถีชีวิตทางเลือกให้กับชาวประมงหลายร้อยคนในพื้นที่ ทุกคนที่เข้าถึงพืดหินปะการังอาโปจำเป็นต้องจ่ายค่าธรรมเนียมทางสิ่งแวดล้อม

**อ้างอิง**
หมวดหมู่:แนวปะการัง
หมวดหมู่:อุทยานธรรมชาติในประเทศฟิลิปปินส์
เนินเขาบูกิตตีมะฮ์

เนินเขาบูกิตตีมะฮ์ เป็นเนินเขาที่ตั้งอยู่ใกล้กับศูนย์กลางทางภูมิศาสตร์ของสิงคโปร์ มีระดับความสูง 163.63 เมตร (537 ฟุต) เหนือระดับพื้นดิน (อาคารสูง 44 ชั้น) และ 182 เมตร (597 ฟุต) เหนือระดับน้ำทะเล ทำให้เนินเขานี้เป็นจุดที่สูงที่สุดทางธรรมชาติในประเทศสิงคโปร์
เนื่องจากระดับความสูงปานกลาง สภาพอากาศที่เย็นสบายและลมแรงจึงเป็นเรื่องธรรมดาในยอดของเนินเขา สภาพอากาศที่ยอดของเนินเขาบูกิตตีมะฮ์อยู่ในระดับใกล้เคียงกับภูมิอากาศแบบอบอุ่นมากกว่าส่วนที่เหลือของสิงคโปร์ ช่วงอุณหภูมิเฉลี่ยที่เนินเขาบูกิตตีมะฮ์คือ 18–32°C (64–89°F)
อุณหภูมิเฉลี่ยรายวันเฉลี่ยต่อปีที่ยอดคือ 26.8°C (80.2°F) เดือนที่มีอากาศเย็นที่สุดคือเดือนธันวาคม ซึ่งมีค่าเฉลี่ยคือ 22.6°C (72.68°F) เดือนที่มีอากาศร้อนที่สุดคือเดือนพฤษภาคมซึ่งค่าเฉลี่ยรายวันเฉลี่ย 27.7°C (81.9°F)

**อ้างอิง**
หมวดหมู่:สถานที่ในประเทศสิงคโปร์
หมวดหมู่:เนินเขาในประเทศสิงคโปร์
หมวดหมู่:จุดสูงสุดของประเทศ
Acer palmatum

Acer palmatum หรือ เมเปิลญี่ปุ่น เป็นพันธุ์ไม้ยืนต้นในประเทศญี่ปุ่น เกาหลี จีน มองโกเลียตะวันออก และรัสเซียตะวันออกเฉียงใต้ สายพันธุ์อีกมากมายที่แตกต่างกันของเมเปิ้ลนี้ได้มีการปลูกขึ้นทั่วโลกเนื่องจากรูปร่างที่น่าสนใจจำนวนมาก เช่นรูปทรงใบไม้ และสีที่งดงาม

**คำอธิบาย**
เป็นไม้พุ่มผลัดใบหรือต้นไม้เล็ก ๆ สูง 6 ถึง 10 ม. (20 ถึง 33 ฟุต) นานๆ ครั้ง 16 เมตร (52 ฟุต), มักจะเติบโตเป็นพืชใต้ต้นไม้ใหญ่ในป่า อาจมีหลายลำต้นรวมเข้ากันใกล้พื้นดิน โดยปกติแล้วทรงพุ่มของมันมักจะเป็นรูปทรงคล้ายโดมโดยเฉพาะเมื่อโตเต็มที่ ใบมีขนาดทั้งความกว้างและความยาว 4-12 ซม. (1 1–2–4 3⁄4 นิ้ว) ใบห้อยมีแฉกห้าแฉกเจ็ดแฉกหรือเก้าแฉก ดอกไม้อยู่ในรูปแบบช่อกระจุกเล็ก ๆ ดอกไม้แต่ละดอกมีกลีบเลี้ยงสีแดงหรือม่วงห้ากลีบและสีขาวอีกห้ากลีบ ผลไม้เป็นคู่ของผลปีกเดียว ปีกของแต่ละผลยาว 2-3 ซม. (3⁄4–1 1⁄4 ใน) และมีเมล็ดขนาด 6-8 มม. (1⁄4–5⁄16 ใน) เมล็ดของ Acer palmatum และสายพันธุ์ที่คล้ายกันนั้นต้องการการแบ่งชั้นเพื่อให้งอก

**อ้างอิง ==
บทบัญญัติอาคาร

บทบัญญัติอาคาร, ข้อบังคับอาคาร หรือ กฎหมายอาคาร (building code, building control หรือ building regulations) คือ ข้อบังคับที่กำหนดมาตรฐานการก่อสร้าง อย่าง อาคาร และโครงสร้างที่ไม่ใช่อาคาร โดยอาคารต้องเป็นไปตามข้อบังคับผ่านการขออนุญาตการวางผัง โดยมากแล้วขอผ่านสภาท้องถิ่น จุดประสงค์ของบทบัญญัติอาคารเพื่อคุ้มครองด้านสาธารณสุข ความปลอดภัย และสวัสดิภาพโดยทั่วไป กับผู้เกี่ยวข้องกับการก่อสร้าง รวมถึงผู้พำนักอาศัยในอาคารและโครงสร้างนั้น ๆ 
โดยปกติบทบัญญัติอาคารมุ่งบังคับใช้กับ สถาปนิก วิศวกร นักออกแบบภายใน ผู้สร้างอาคาร และผู้ควบคุมงาน แต่ยังมีจุดประสงค์อื่นให้ผู้อื่นสามารถใช้งานได้  อย่าง นายตรวจความปลอดภัย นักวิทยาศาสตร์สิ่งแวดล้อม นักพัฒนาอสังหาริมทรัพย์ ผู้รับจ้างช่วง ผู้ผลิตสินค้าและวัสดุสำหรับอาคาร บริษัทประกัน ผู้จัดการฝ่ายบริหารอาคาร ผู้เช่า ฯลฯ บทบัญญัตินี้ได้กำหนดการออกแบบและโครงสร้างสิ่งก่อสร้างที่นำไปสู่กฎหมาย
บทบัญญัติอาคารนั้นมีมาแต่โบราณ ตัวอย่างบันทึกบทบัญญัติอาคารที่เก่าแก่ที่สุดตัวอย่างหนึ่ง มีปรากฏใน ประมวลกฎหมายฮัมมูราบี ซึ่งย้อนกลับไปราว 1772 ปีก่อนคริสตกาล

**อ้างอิง**
หมวดหมู่:สถาปัตยกรรม
หมวดหมู่:งานวิศวกรรมอาคาร
หมวดหมู่:ประมวลกฎหมาย
หมวดหมู่:การใช้ที่ดิน
เบเร็ตต้า โมเดล 38

เบเร็ตต้า โมเดล 38 (Moschetto Automatico Beretta Modello 1938) เป็นปืนกลมือของกองทัพบกราชอาณาจักรอิตาลีที่ถูกใช้งานในระหว่างสงครามโลกครั้งที่สอง

**ผู้ใช้งาน**
 Argentina- Albania- Algeria- 1971- Bulgaria- Costa Rica Models 38/44 and 38/49 - Cyprus- Dominican Republic- 1943- 1922- Ethiopia- Finland- Nazi Germany- Greece- Indonesia
*1964- 1924- name=อิตาลี- Lebanon- 1977- Morocco- Somalia- Pakistan- 1940- 1963- Thailand- Tunisia- Yemen- Yugoslavia

**อ้างอิง**
หมวดหมู่:ปืนกลมือ
หมวดหมู่:ปืนกลมือสงครามโลกครั้งที่สอง
แอมอาแอ็ส-38

แอมอาแอ็ส-38 (MAS-38) เป็นปืนกลมือของประเทศฝรั่งเศสที่ถูกใช้งานในระหว่างสงครามโลกครั้งที่สอง

**ผู้ใช้งาน**
 Burkina Faso
*Central African Republic
*France
*Nazi Germany- Senegal
*Vietnam

**อ้างอิง**
หมวดหมู่:ปืนกลมือ
หมวดหมู่:ปืนกลมือสงครามโลกครั้งที่สอง
มาร์ทีน ไฮเด็กเกอร์

มาร์ทีน ไฮเด็กเกอร์ (Martin Heidegger) เป็นนักปรัชญาและนักคิดชาวเยอรมัน เขาตั้งคำถามถึงการดำรงอยู่ (being) ของมนุษย์ด้วยวิธีทางปรากฏการณ์วิทยา เจ้าของผลงาน ภาวะและเวลา (Sein und Zeit) งานเขียนทางปรัชญาที่ทรงอิทธิพลที่สุดเล่มหนึ่งในคริสต์ศตวรรษที่ 20 
ไฮเด็กเกอร์เห็นว่ามนุษย์เป็นเพียงสิ่งมีชีวิตชนิดเดียวที่ตั้งคำถามถึงการดำรงอยู่ของเผ่าพันธุ์ตน และการเข้าใจความหมายการดำรงอยู่ของมนุษย์จำเป็นต้องเข้าใจผ่านเวลา มนุษย์เกิดและดำรงอยู่ในโลกที่มีอยู่ก่อนหน้า และพยายามทำให้โลกและชีวิตบนโลกมีความหมายด้วยการทำกิจวัตรต่างๆ เพื่อให้เวลาผ่านพ้นไป กิจวัตรเหล่านี้ล้วนเป็นส่วนหนึ่งของการสร้างความหมายให้แก่ชีวิตของเรา ทว่าถึงจุดหนึ่ง มนุษย์ก็จะค้นพบเส้นขอบฟ้าที่เบื้องปลายของการดำรงอยู่ (outermost horizon of being) เป็นขีดจำกัดที่มนุษย์มิอาจก้าวผ่าน นั่นคือความตาย 

**ประวัติ**
มาร์ทีน ไฮเด็กเกอร์ เป็นบุตรของนายฟรีดริช ไฮเด็กเกอร์ และนางโยฮันนา เค็มพฟ์ เขาเติบโนในบรรยากาศที่มีศรัทธาต่อศาสนาคริสต์คาทอลิกอย่างเต็มที่ และคลุกคลีอยู่กับบรรยากาศของโบสถ์ ต่อมาใน ค.ศ. 1903 เขาสมัครเข้าสถานอบรมบาทหลวงของอัครมุขมณฑลไฟรบวร์ค และเข้าเรียนชั้นมัธยมศึกษาในโรงเรียนของสังฆมณฑล ต่อมาใน ค.ศ. 1909 จึงเข้าฝึกเป็นเยสุอิตและเรียนปรัชญาและเทววิทยาที่มหาวิทยาลัยไฟรบวร์ค 
ใน ค.ศ. 1911 เขาลาออกจากคณะเยสุอิต และศึกษาคณิตศาสตร์ วิทยาศาสตร์ และประวัติศาสตร์ที่มหาวิทยาลัยเดิม ในที่สุดก็เปลี่ยนใจมาทำปริญญาทางปรัชญา และจบการศึกษาดุษฎีบัณฑิตสาขาปรัชญาใน ค.ศ. 1913 ภายหลังเข้าร่วมรบในสงครามโลกครั้งที่หนึ่งระหว่าง ค.ศ. 1917–1919 เขาก็กลับมาสอนวิชาปรัชญาที่มหาวิทยาลัยไฟรบวร์ค และได้เป็นผู้ช่วยของเอ็ทมุนท์ ฮุสเซิร์ล จนถึง ค.ศ. 1923 ไฮเด็กเกอร์ออกหนังสือชื่อว่า ภาวะและเวลา ต่อมาใน ค.ศ. 1928 เขาได้ตำแหน่งศาสตราจารย์แทนที่ฮุสเซิร์ลซึ่งเกษียณอายุ
หลังฮิตเลอร์เถลิงอำนาจใน ค.ศ. 1933 ไฮเด็กเกอร์รับตำแหน่งอธิการบดีมหาวิทยาลัยไฟรบวร์ค และเข้าเป็นสมาชิกพรรคนาซี เขากล่าวออกวิทยุสนับสนุนให้เยอรมนีออกจากองค์การสันนิบาตชาติ สร้างความไม่พอใจแก่เพื่อน ๆ อาจารย์ เขาดำรงตำแหน่งอธิการบดีได้หนึ่งปีเต็มก็ลาออกจากตำแหน่งโดยยังคงเป็นอาจารย์อยู่ ใน ค.ศ. 1944 ไฮเด็กเกอร์ถูกเกณฑ์เข้าร่วมสงครามโลกครั้งที่สองโดยมีหน้าที่ขุดสนามเพลาะให้กองทัพเยอรมัน เมื่อเยอรมนีแพ้สงคราม เขาถูกห้ามสอนและใช้ชีวิตอยู่ชานเมืองไฟรบวร์ค ในช่วงนี้เขามีเวลาว่างในการคิดและเขียนหนังสือออกมามาก

**อ้างอิง**
1976
หมวดหมู่:นักปรัชญาชาวเยอรมัน
หมวดหมู่:นักปรัชญาการเมือง
หมวดหมู่:สมาชิกพรรคนาซี
หมวดหมู่:เสียชีวิตจากโรคติดเชื้อ
หมวดหมู่:บุคคลจากมหาวิทยาลัยมาร์บวร์ค
หมวดหมู่:บุคคลจากมหาวิทยาลัยไฟรบวร์ค
บูกิตเมระฮ์

บูกิตเมระฮ์ (Bukit Merah; p=Hóng Shān; புக்கிட் மேரா) หรือเรียกอย่างย่อว่า บีเอ็ม (BM) เป็นเขตวางผังเมืองและเขตเมืองใหม่ตั้งอยู่ทางตอนใต้ของประเทศสิงคโปร์ เขตวางผังเมืองมีอาณาเขตติดต่อกับตังลินทางทิศเหนือ ควีนส์ทาวน์ทางทิศตะวันตก และดาวน์ทาวน์คอร์ อูแทรม และแม่น้ำสิงคโปร์ทางทิศตะวันออก บูกิตเมระฮ์เป็นเขตวางผังเมืองที่มีประชากรมากที่สุดในภูมิภาคกลาง และเป็นเขตวางผังเมืองที่มีประชากรมากที่สุดเป็นอันดับที่ 10 ของประเทศ

**การขนส่ง**

**รถไฟฟ้าขนส่งมวลชน**
ปัจจุบันมีสถานีรถไฟฟ้าเอ็มอาร์ที 5 แห่งที่ให้บริการในเขตวางผังเมืองซึ่งมีเส้นทางเปิดให้บริการ 3 สาย ได้แก่ สายตะวันออก-ตะวันตก สายวงกลม และสายเหนือ-ตะวันออก สถานีรถไฟฟ้าเอ็มอาร์ทีฮาร์เบอร์ฟรอนต์เป็นจุดเปลี่ยนเส้นทางระหว่างสายเหนือ-ตะวันออกและสายวงกลมซึ่งเป็นสถานีปลายทางทั้ง 2 สาย 
*17 ตียงบะฮ์รู
*18 เรดฮิลล์
*2 อูแทรมพาร์ก
*27 ลาบราดอร์พาร์ก
*28 เตอลก-บลางะฮ์
*29 ฮาร์เบอร์ฟรอนต์
สถานีในอนาคตที่อยู่ระหว่างการก่อสร้าง ได้แก่
*16 แฮฟล็อก
*30 เคปเปล
*31 แคนทูนเมนต์:

**อ้างอิง**

**แหล่งข้อมูลอื่น**
 Legend of Bukit Merah at the Singapore Museum website
หมวดหมู่:สถานที่ในประเทศสิงคโปร์
ไอซ์กาจัง

ไอซ์กาจัง (Ais kacang) หรือเป็นที่รู้จักในชื่อ เอบีซี (ABC) ซึ่งย่อมาจากคำว่า ไอร์บาตูจัมปูร์ (Air Batu Campur) เป็นขนมหวานชนิดหนึ่งของประเทศมาเลเซีย เป็นที่รู้จักมากในประเทศสิงคโปร์และบรูไน ลักษณะใกล้เคียงกับน้ำแข็งไสของไทย
เดิมการทำไอซ์กาจังต้องทำกับเครื่องไสน้ำแข็งที่ต้องใช้มือในการไส แต่ปัจจุบันใช้เครื่องป่นน้ำแข็งกันมากขึ้น ไอซ์กาจังปรากฏตามร้านกาแฟ ร้านหาบเร่ และศูนย์อาหารหลายแห่งในเอเชียตะวันออกเฉียงใต้ เดิมจะมีการใส่น้ำแข็งไสกับถั่วแดงเท่านั้น แต่ปัจจุบันมีการใส่เครื่องโรยหน้าที่หลากหลายขึ้นตามลำดับ

**อ้างอิง**
หมวดหมู่:ของหวานมาเลเซีย
หมวดหมู่:อาหารบรูไน
หมวดหมู่:ของหวานอินโดนีเซีย
หมวดหมู่:ของหวานที่ทำจากน้ำแข็ง
กล้องโทรทรรศน์ขนาดใหญ่มาก

กล้องโทรทรรศน์ขนาดใหญ่มาก (Very Large Telescope, VLT) คือกลุ่มของกล้องโทรทรรศน์สะท้อนแสง 4 กล้อง ชื่อ อันทู (Antu), คูเอเยน (Kueyen), เมลีพัล (Melipal) และเยพุน (Yepun) สร้างขึ้นโดยหอดูดาวท้องฟ้าซีกใต้แห่งยุโรป (ESO) ที่หอดูดาวปารานัลที่เขาเซร์โรปารานัล ซึ่งสูง 2,635 เมตรในทะเลทรายอาตากามาทางตอนเหนือของชิลี กล้องโทรทรรศน์แต่ละกล้องมีเส้นผ่านศูนย์กลางหน้ากล้อง 8.2 เมตร เชื่อมต่อกับกล้องโทรทรรศน์ช่วย (Auxiliary Telescope) ขนาด 1.8 เมตร ซึ่งสามารถเคลื่อนไหวได้ กล้องแต่ละกล้องมีกำลังแยกภาพเชิงมุม 0.05 พิลิปดา สามารถใช้กล้องทั้ง 4 กล้องทำงานพร้อมกันแบบอินเทอร์เฟอโรมิเตอร์ ซึ่งจะทำให้ได้กำลังแยกภาพเชิงมุมเล็กถึงราว ๆ 0.002 พิลิปดา กำลังแยกภาพขนาดนี้สามารถมองแยกไฟหน้ารถ 2 ดวงบนรถซึ่งอยู่บนดวงจันทร์ออกจากกันได้
ไฟล์:VLT Paranal Observatory - Instruments.jpg|โครงสร้างของ VLT
ไฟล์:Laser Towards Milky Ways Centre.jpg|ลำแสงเลเซอร์จากกล้องยิงขึ้นบนฟ้า
ไฟล์:Eso-paranal-16.jpg|ด้านในกล้องหมายเลข 1 (UT1) ชื่ออันทู
ไฟล์:ESO-The Four ATs at Paranal-Phot-51c-06.jpg|กล้องช่วยทั้งสี่
ไฟล์:VLT Auxiliary Telescope.jpg|กล้องช่วยกล้องหนึ่งขณะกำลังหมุนเคลื่อน
ไฟล์:Transporting an Auxiliary Telescope.jpg|กล้องช่วยแต่ละกล้องขณะกำลังถูกขนย้าย

**อ้างอิง**

**แหล่งข้อมูลอื่น**
  เยี่ยมชมเว็บไซต์ปารานัล -  ESO VLT เว็บไซต์อย่างเป็นทางการในส่วนของตัวกล้อง 8 ม. และ 1.8 ม. -  ESO VLTI เว็บไซต์อย่างเป็นทางการในส่วนของอินเทอร์เฟอโรมิเตอร์ (ระบบกล้องโทรทรรศน์ที่ประกอบเข้ากัน) -  ภาพ VLT date=2018-10-19 
หมวดหมู่:กล้องโทรทรรศน์เชิงแสง
หมวดหมู่:กล้องโทรทรรศน์อินฟราเรด
หมวดหมู่:หอดูดาวในประเทศชิลี
ซีซีทีวี 17

ซีซีทีวี 17 (中国中央电视台农业农村频道) เป็นช่องรายการของสถานีวิทยุโทรทัศน์กลางแห่งประเทศจีน หรือ ซีซีทีวี โดยนำเสนอรายการที่เกี่ยวข้องกับการเกษตร และงานด้านชนบท โดยย้ายรายการจากช่อง ซีซีทีวี 7 เดิม ที่ยุติการออกอากาศเมื่อวันที่ 31 กรกฎาคม พ.ศ. 2562 มาออกอากาศในช่องนี้ 
ทดลองออกอากาศเมื่อวันที่ 1 สิงหาคม แทนช่อง ซีซีทีวี 7 เดิม และออกอากาศจริงเมื่อวันที่ 23 กันยายน ปีเดียวกัน ซึ่งเป็นส่วนหนึ่งของการเฉลิมฉลองเทศกาลเก็บเกี่ยวของชาวนาจีน

**อ้างอิง**

**แหล่งข้อมูลอื่น**
 tv.cctv.com/cctv17 
หมวดหมู่:ซีซีทีวี
หมวดหมู่:สถานีโทรทัศน์ในประเทศจีน
ดีพีอาร์ ไลฟ์

ฮง ดาบิน (เกิดวันที่ 1 มกราคม 2536), เป็นคนเกาหลีใต้ที่เติบโตในเกาะกวม รู้จักชื่อในวงการ ว่า DPR LIVE หรือ ดีพีอาร์ ไลฟ์ เป็นนักร้องและแร็ปเปอร์ชาวเกาหลี โดยคำว่า DPR ได้ย่อมาจาก "Dream Perfect Regime" เค้าได้บ่อยอัลบั้มเปิดตัวที่ชื่อว่า "Coming to you Live" ในวันที่ 15 มีนาคม 2560 หลังจากนั้นเขาก็ได้ปล่อยอัลบั้มที่สองที่มีชื่อว่า "Her" ออกมาในวันที่ 7 ธันวาคม 2561
ก่อนที่เขาจะเปิดตัว ได้ปล่อยเพลงอื่นๆ เช่น "till i die", "god bless", "dream perfect", "thirst", และ "eung freestyle" ที่ได้ร่วมร้องกับ sik-k, punchnello, owen ovadoz และ flowsik 
ดีพีอาร์ ไลฟ์ ได้ทำการจัดคอนเสิร์ตของตนเองขึ้นที่ประเทศไทย ในวันที่ 12 ธันวาคม 2561 ภายใต้ชื่อคอนเสิร์ต DPR Coming To You Live in Bangkok 
ดีพีอาร์ ไลฟ์ ได้มีการร่วมทำเพลงกับศิลปินคนอื่นๆในค่ายของของตนเองอย่าง Dream Perfect Regime เช่นกัน โดยเขาได้ร่วมทำเพลงกับ DPR CREAM โดยเพลงนั้นมีชื่อว่า "Gravity" เพลงนี้ได้ถูกปล่อยออกมาเมื่อวันที่ 27 กรกฎาคม 2562

**ผลงาน**

**ผลงานร่วมกับศิลปินอื่น**
1.Sik-K -Have a little fun (feat. DPR LIVE)
2.Loco - Movie shoot (feat. DPR LIVE)
3.Suzy - Holiday (feat. DPR LIVE)
4.Crush - Tiki-Taka (feat. DPR LIVE)
5.Hwasa - I'm Bad Too (feat. DPR LIVE)
6.Mino - Hop in (feat. DPR LIVE)

**อ้างอิง**
หมวดหมู่:นักร้องชายชาวเกาหลีใต้
หมวดหมู่:แร็ปเปอร์ชายชาวเกาหลีใต้
หมวดหมู่:แร็ปเปอร์จากโซล
หมวดหมู่:นักร้องชายชาวเกาหลีใต้ในศตวรรษที่ 21
พีดีเอส 70

PDS 70 (V1032 Centauri) เป็นดาวแบบ T Tauri ดวงหนึ่ง ซึ่งมีมวลน้อย อยู่ในกลุ่มดาวคนครึ่งม้า อยู่ห่างจากโลกประมาณ 370 ปีแสง มวล 0.82 เท่าของมวลดวงอาทิตย์  และมีอายุประมาณ 10 ล้านปี  ดาวฤกษ์มีจานดาวเคราะห์ก่อนเกิด และมีดาวเคราะห์นอกระบบอายุน้อยสองดวง คือ PDS 70b และ PDS 70c ซึ่งถูกจับภาพได้โดยตรงจากกล้องโทรทรรศน์ VLT ของหอดูดาวยุโรปตอนใต้ 
จานดาวเคราะห์ก่อนเกิดรอบดาว PDS 70 และดาวเคราะห์ PDS 70b (จุดสว่างทางขวา)

**จานดาวเคราะห์ก่อนเกิด**
จานรอบดาวเคราะห์ PDS 70c
จานดาวเคราะห์ก่อนเกิดรอบดาว PDS 70 นั้นได้เริ่มถูกตั้งข้อสังเกตไว้ตั้งแต่ปี 1992  แล้วก็ได้รับการยืนยันในปี  2006  แผ่นจานมีรัศมีประมาณ ul=au ในปี 2012 ได้มีการตรวจพบพื้นที่ว่างขนาดใหญ่ (~ 65 AU ) ด้านในแผ่นจาน ซึ่งเกิดขึ้นมาจากการที่มีดาวเคราะห์ก่อตัวขึ้นภายใน   
งานตีพิมพ์ในปี 2018 ได้เผยแพร่ภาพดาวเคราะห์ดวงหนึ่งด้านในแผ่นจาน ชื่อ PDS 70b ซึ่งถูกจับภาพโดยตรงได้ด้วย กล้องโทรทรรศน์ขนาดใหญ่มาก (VLT)   โดยคาดการณ์ไว้ว่าขนาดน่าจะใหญ่กว่าดาวพฤหัสบดีหลายเท่า อุณหภูมิประมาณ 1000°C และบรรยากาศมีเมฆ วงโคจรมีรัศมีประมาณ 3220 ล้านกิโลเมตร ใช้เวลาประมาณ 120 ปีในการโคจรหนึ่งรอบ หลายคนทำนายว่าดาวเคราะห์นั้นมีจานพอกพูนมวลเป็นของตัวเองด้วย   และก็ได้รับการยืนยันว่ามีแผ่นจานอยู่จริงในปี 2019  
ดาวเคราะห์ดวงที่สองชื่อ PDS 70c ถูกค้นพบในปี 2019 โดยใช้สเปกโทรกราฟ MUSE ของกล้อง VLT  ดาวเคราะห์โคจรรอบดาวฤกษ์แม่ด้วยระยะทาง 5310 ล้านกิโลเมตร ซึ่งไกลกว่า PDS 70b และมีการสั่นพ้องของวงโคจร กับ PDS 70b โดยมีสัดส่วนคาบการโคจรเป็น 1: 2 ซึ่งหมายความว่า PDS 70c จะโคจรครบประมาณหนึ่งรอบในขณะที่ PDS 70b โคจรครบสองรอบ  

**อ้างอิง**
หมวดหมู่:กลุ่มดาวคนครึ่งม้า
หมวดหมู่:ระบบดาวเคราะห์